laion/Wikipedia-Exotic huggingface dataset:
יום האוסטאופורוזיס העולמי

יום האוסטאופורוזיס העולמי (באנגלית: World Osteoporosis Day) הוא מועד בינלאומי המצוין מדי שנה ב-20 באוקטובר. יום האוסטאופורוזיס העולמי הושק לראשונה על ידי אגודת האוסטאופורוזיס הבריטית בשנת 1996, בתמיכת הנציבות האירופית. משנת 1997 "קרן האוסטאופורוזיס העולמית" היא האחראית על ארגון היום. בשנים 1998 ו-1999, ארגון הבריאות העולמי לקח את האירוע תחת חסותו. יום האוסטאופורוזיס העולמי נחגג כל שנה ב-20 באוקטובר, ובו מוכרז משנת 1999 נושא הקמפיין החדש שילווה את "קרן האוסטאופורוזיס העולמית" במהלך השנה הבאה. הקמפיין מוקדש למניעה, אבחון וטיפול של מחלת האוסטאופורוזיס ושל מחלות עצם מטבוליות נוספות. בכל שנה "קרן האוסטאופורוזיס העולמית" (IOF) מארגנת אירועים קהילתיים ומסעות מקומיים המנוהלים בידי ארגוני האוסטאופורוזיס המקומיים. לקרן פעילות נרחבת ביותר מ-90 מדינות. 1998 – מודעות 1999 – גילוי מוקדם 2000 – בריאות בניין העצם 2001 – התפתחות העצמות בנערים 2002 – מניעת שבר ראשון 2003 – איכות החיים 2004 – אוסטאופורוזיס אצל גברים 2005 – תרגיל 2006 – תזונה 2007 – גורמי סיכון 2008 – עו"ד לשינוי פוליסות ביטוח 2009 – עו"ד לשינוי פוליסות ביטוח 2010 – סימנים ותסמינים לשברים בעמוד השדרה 2011 – שלושה צעדים מניעה 2012 – עצור באחת: הפוך את השבירה הראשונה לאחרונה 2013 – אשה חזקה יוצרת אשה חזקה יותר 2014 – גברים אמיתיים בונים את כוחם מבפנים 2015 – לשרת את כל העצם 2016 – תאהב את העצמות שלך, תגן על עתידך 2017 – תאהב את העצמות שלך, תגן על עתידך אתר האינטרנט הרשמי של יום האוסטאופורוזיס העולמי (באנגלית) אתר קרן האוסטאופורוזיס העולמית נושאי הפעילות לפי שנים "Awareness Days". "Raise Awareness: Next week is World Osteoporosis Day on Oct. 20th". "IOF Releases Report for World Osteoporosis Day". 2011. נבדק ב-2011-05-17. "World Osteoporosis Day Global Activities". 2011. נבדק ב-2011-05-17. "World Osteoporosis Day 2016 theme announced". 2016.
גבעות מטאוריט

גבעות מטאוריט (באנגלית: Meteorite Hills) הם קבוצת גבעות המהווה את החלק המערבי של הרי דרווין שבאנטארקטיקה. אורך שרשרת הגבעות 20 קילומטרים. הגבעות ממוקמות בין ראשי קרחון דרווין וקרחון הת'רטון. הגבעות הן בגובה 1,737 מטרים מעל פני הים. שמן של הגבעות הוצע על ידי ג'ון או. אנרסטאד (John O. Annexstad), שהיה חבר קבוצת מחקר המטאוריטים במרכז החלל ג'ונסון, ביוסטון בטקסס שבארצות הברית, וזאת על שם קבוצת מחקר המטאוריטים באנטארקטיקה (Antarctic Search for Meteorites) שחקרה את האזור בראשון ויליאם א. קאסידי ( William A. Cassidy) מהאוניברסיטה של פיטסבורג, בעונת מחקר 1979–1978. • Thomas H. Burbine, Asteroids, P 73 • Kevin Righter, Catherine Corrigan, Timothy McCoy, Ralph Harvey, editors, 35 Seasons of U.S. Antarctic Meteorites (1976-2010): A Pictorial Guide To The Collection • Cari Corrigan, ANTARCTICA: THE BEST PLACE ON EARTH TO COLLECT METEORITES, Smithsonian Institution, OCTOBER 2011, P 296 • Ralph P. Harvey, John Schutt, and Jim Karner, Fieldwork Methods of the U.S. Antarctic Search for Meteorites Program גבעות מטאוריט באתר הסקר הגאולוגי של ארצות הברית גבעות מטאוריט באתר הגאזט האנטארקטי המשווה SCAR מפת אזור גבעות מטאוריט אזורי מציאת מטאוריטים באנטארקטיקה מידע גאוגרפי והיסטורי מידע גאוגרפי
It's a Heartache

"It's a Heartache" (בעברית: "זהו כאב לב") הוא סינגל שהוקלט על ידי הזמרת-יוצרת הוולשית בוני טיילר, מתוך אלבום האולפן השני שלה, Natural Force. השיר הוקלט גם על ידי ג'וס ניוטון באותה השנה בה טיילר הקליטה אותו. גרסתה של טיילר זכתה לביקורות חיוביות ממבקרי המוזיקה. השיר הגיע למקום השלישי במצעד הבילבורד הוט 100 והרביעי במצעד הסינגלים הבריטי. השיר נמכר בלמעלה מ-6 מיליון עותקים ברחבי העולם, מה שהופך אותו לאחד מהשירים הנמכרים ביותר בכל הזמנים. טיילר הקליטה מחדש את השיר מספר פעמים נוספות במרוצת השנים. גרסה מחודשת שהפכה לפופולרית הייתה הגרסה המחודשת משנת 2004, בה התארחה הזמרת קארין אנטון. שם הגרסה היה "Si tout s'arrête (It's a Heartache)". בשנת 1977, גילתה טיילור גוש קטן במיתרי הקול שחייב אותה לעבור ניתוח. לאחר הניתוח היה אסור עליה להוציא הגה במשך מספר שבועות. טיילר הפרה את הוראת הרופאים, דבר שגרם לצרידות הכרונית המלווה אותה עד היום. בהתחלה חשבה טיילר שזהו סוף הקריירה הקצרה שלה. היא החליטה להוציא את השיר הזה כסינגל האחרון שלה, תוך שלא הייתה מודעת לכך שיהפוך ללהיט בינלאומי. בעקבות הצלחתו חסרת התקדים של השיר, המשיכה טיילר בקריירה שלה. כמה שנים לאחר מכן אף הוציאה את "Total Eclipse of the Heart" שנחשב לימים לאחד מהשירים המצליחים ביותר בכל הזמנים. השיר נכתב על ידי רוני סקוט וסטיב וולף, המנהלים של טיילר באותה העת, והופק על ידי דייוויד מקיי. השיר הוא מעין בלדת רוק קל, בה בוני טיילר מדברת על כאב רגשי שמשפיע עליה בצורה בלתי הפיכה. מבקרי המוזיקה השוו את קולה של טיילר בשיר זה לקול של רוד סטיוארט, שבסופו של דבר הקליט את השיר בעצמו גם כן. קרול ווצ'ל מ-Spokane Daily Chronicle, החמיאה לטיילר על השיר וציינה כי הקול שלה לאחר הניתוח טוב יותר מאשר לפני הניתוח. היא אף הוסיפה כי הלהיט הראשון שלה "Lost in France", לא מצליח להשתוות אליו מבחינת הווקאליות בשניהם. מידע על היצירה "It's a Heartache" באתר מיוזיק בריינז גרסאות נוספות ל"It's a Heartache" באתר SecondHandSongs Bonnie Tyler - Natural Force, Discogs (באנגלית) Bonnie Tyler - It's A Heartache, Discogs (באנגלית) "Bonnie Tyler : People.com". People. 1996-06-17. נבדק ב-2012-08-21. agentescully (2007-05-01), Bonnie Tyler & Kareen Antonn - Si Tout S'Arrete 2004, נבדק ב-2019-03-29 "Tyler releases new Total Eclipse" (באנגלית בריטית). 2009-09-02. נבדק ב-2019-03-29. van Matre, Lynn (29 ביולי 1978). "Bonnie Tyler's Career Took Years to Build". Evening Independent. נבדק ב-17 בדצמבר 2014. {{cite news}}: (עזרה) Wetzel, Carol (1 ביוני 1978). "DISCritique". Spokane Daily Chronicle. Cowles Publishing Company. נבדק ב-17 בדצמבר 2014. {{cite news}}: (עזרה) Nielsen Business Media Inc, Billboard, Nielsen Business Media, Inc., 1978-07-29. (באנגלית) Gold & Platinum, RIAA (באנגלית) www.bpi.co.uk InfoDisc : Les Certifications Officielles des 45 T. / Singles / Titres (Depuis 1073), www.infodisc.fr InfoDisc : Les Certifications (Singles) du SNEP (les Disques de Platine), web.archive.org, ‏2014-09-10 Gold/Platinum, Music Canada (באנגלית) (ארכיון)
קולפונומוס

קולפונומוס (שם מדעי: Kolponomos) הוא סוג של דוב נכחד אשר חי בצפון אמריקה שחי בתחילת תקופת המיוקן. מאובניו של דוב זה התגלו ב-1960 לחופי מפרץ קללם (אנ') שבמדינת וושינגטון בידי החוקר רובן א. סטירטום (Ruben A. Stirton). סוג זה כלל 2 מינים: Kolponomos clallamensis ו-Kolponomos newportensis. הקולפונומוס היה דוב קטן יחסית באורך 1.2 מטר, גובה של 70 ס"מ בממוצע והגיע למשקל של עד 80 ק"ג. מבנהו היה שונה מאוד מזה של רוב הדובים וחלק מהחוקרים משייכים אותו למשפחת הראקוניים הקרובה וחלק אפילו משייכים אותו למין קדום של טורף ימי. מבנה הלסתות שלו היה קצר מחוזק מאוד ודמה לזה של לוטרת הים ובעל שיניים טוחנות חזקות ובולטות, אשר נועדו למחוץ צדפות וחסרי חוליות דומים. הוא היה בעל עיניים מופנות קדימה ובעל שרירי צוואר וחזה רחבים וכן עצמות רגליים רחבות מאוד. ייתכן מאוד שהוא חי לחופי האוקיינוס השקט ושם ניזון מסרטנים ורכיכות ימיות, אותם פיצח בשיניו כמו לוטרה ימית. מדיה וקבצים בנושא קולפונומוס בוויקישיתוף קולפונומוס, באתר האנציקלופדיה של החיים (באנגלית) קולפונומוס, באתר GBIF (באנגלית)
איינשטיין (אסטרואיד)

איינשטיין (2001 Einstein) הוא אסטרואיד שהתגלה ב-5 במרץ 1973 על ידי האסטרונום השווייצרי פאול ווילד ונקרא על שם אלברט איינשטיין. קוטרו כ-5 קילומטרים. איינשטיין הוא אסטרואיד מסוג x ממשפחת הונגריה בחגורת האסטרואידים. אסטרואידים ממשפחה זו חגים סביב השמש באזור הצפוף ביותר במערכת השמש ומקיפים אותה במרחק של 1.7 עד 2.1 יחידות אסטרונומיות, אחת לשנתיים ושמונה חודשים. האסטרואיד איינשטיין נמצא באזור הפנימי ביותר על חגורת אסטרואידים. מדיה וקבצים בנושא איינשטיין בוויקישיתוף ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
אסתר פאנוס

אסתר פאנוס (בערבית: إستر فانوس, המוכרת גם בשם אסתר פהמי ויצא (בערבית: إستر فهمي ويصا; 19 בפברואר 1895, אסיוט, מצרים - 28 באוגוסט 1990, אלכסנדריה) הייתה פמיניסטית נוצרית מצרית. חברה מייסדת באגודת הנשים החדשה, עזרה להקים את הוועד המרכזי לנשים של מפלגת אל-ופד ב-1920. פאנוס הייתה בתו של אח'נוח' פאנוס ובלסם ויצא. אביה היה מנהיג המפלגה הקופטית במצרים ואמה הייתה אחת מן התלמידות הראשונות בבית הספר הפרסביטריאני לבנות. לאווירה הלאומית והדתית השולטת בבית הוריה הייתה השפעה רבה על אישיותה. בשנת 1913 התחתנה עם פהמי בּכּ ויצא (לאחר נישואיה הייתה ידועה כ"אסתר פהמי ויצא"). כאשר עורך הדין המפורסם, מכראם עוביד, ידיד משפחתם, ביקר בביתה, נודע לאסתר פאנוס כי סעד זע'לול פאשה מתעתד לנסוע לאנגליה בדרישה להסיר את המנדט הבריטי מעל מצרים. היא החליטה אז להצטרף לתנועת ההתקוממות נגד הקולוניאליזם הבריטי שפעלה בשנת 1919. לאחר ההפגנות ברחבי מצרים ובעקבות ירי הבריטים במפגינים, כתבה פאנוס לנשיא האמריקאי וודרו וילסון: "ארבעה אנשים נשלחו למאבק זה" (כוונתה לסעד זע'לול ולחבריו), "אם יש בכך צורך, נשלח 400, או אולי 4000, או ארבעה מיליונים כדי לשחרר את הקודמים... זקנים יזכו שוב בכוחם, גברים הם אמיצים ונשים הן נועזות". פאנוס נסעה לקהיר כדי להיפגש עם צאפיה זע'לול, אשר הציעה את חתימתן של שלוש נשים על המסר המיועד לנשיא וילסון. מאות נשים נאספו כדי לחתום על הודעה זו ולהגיש את התנגדותן. ב-1923, יחד עם הודא שעראווי, החליטה אסתר פאנוס להקים ועדה המייצגת את נשות מצרים במשותף עם מפלגת אל-ופד. בכנסיית סנט מארק קיימו הנשים מפגש שבו הודא שעראווי הייתה מועמדת כיושבת ראש ונבוויה מוסא, וחידה ח'ולוצי, סאיזה נבראווי ואסתר פאנוס הוצעו כסגנות. במארס 1923 הקימה פאנוס יחד עם נשים אחרות את "האיחוד הפמיניסטי המצרי" כדי לשפר את רמת הנשים בתחום הספרות והחברה ולקדם אותן כך שיזכו לקבל יחס שווה לגברים. היא הייתה מעורבת באיגודים אחרים, כגון אגודת הנשים הצעירות, אגודת העובדים של מצרים וכן עמותות אחרות. אסתר פאנוס הייתה ידועה בביקורת הנוקבת נגד המעורבות המערבית במצרים. היא כתבה מכתבים רבים בהם הביעה התמרמרות וביקורת, והובילה מאבקים צרכניים שונים כדי לערער את היציבות שהושגה על חשבון האזרחים המצריים. אסתר פאנוס נפטרה באוגוסט 1990, והותירה אחריה השפעה משמעותית על האחדות הלאומית ועל המאבק לשחרורן של נשים מצריות . Hanna Fahmy Wissa, Assiout: the saga of an Egyptian family, Book Guild, 2000 Beth Baron, "Nile mother: Lilian Trasher and the orphans of Egypt", in: Barbara Reeves-Ellington, Kathryn Kish Sklar, Connie A. Shemo, Competing Kingdoms: Women, Mission, Nation, and the American Protestant Empire, 1812–1960, Duke University Press, 2009, p. 246. למעי אל-מטיעי, אלמנך הגברים והנשים של מצרים, דאר א-שורוק 2003, עמ' 23–24 (בערבית). Yunan Labib Rizk, "Egyptian women make their mark", Al-Ahram Weekly, 11-17 May 2000 Issue No. 481. אלמנך הגברים והנשים של מצרים, עמ' 26. Nancy Reynolds, A City Consumed: Urban Commerce, the Cairo Fire, and the Politics of Decolonization in Egypt, Stanford University Press, 2012, pp. 78-82.
קרצ'ה

קרצ'ה (בהונגרית: Karcsa) הוא כפר במחוז בורשוד-אבאוי-זמפלן שבצפון מזרח הונגריה. בקרצ'ה התגוררו מעט יהודים. אתר האינטרנט הרשמי של קרצ'ה (בהונגרית) מדיה וקבצים בנושא קרצ'ה בוויקישיתוף מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
כף נורת'רופ

כף נורת'רופ (באנגלית: Cape Northrop) הוא כף סלעי בולט, המהווה את הצד הצפוני של מפרצון וירלווינד, בחוף המזרחי של ארץ גרהאם, בצפון חצי האי האנטארקטי שבאנטארקטיקה. גובהו של הכף 1,160 מעל פני הים. הכף הוא נקודת ההפרדה בין חוף פוין וחוף באומן. הכף התגלה על ידי יוברט וילקינס בטיסה שערך ב-20 בדצמבר 1928. הכף צולם על ידי השירות האנטארקטי של ארצות הברית בשנת 1940, ומופה על ידי משלחת הסקר של שטחי חסות איי פוקלנד בשנת 1947. וילקינס נתן לכף את שמו. הכף נקרא על שמו של ג'ק נורת'ורפ, מעצב מטוס הלוקהיד ששימש את המשלחת. כף נורת'רופ באתר הסקר הגאולוגי של ארצות הברית כף נורת'רופ באתר הגאזט האנטארקטי המשווה SCAR מפת אזור כף נורת'רופ מידע גאוגרפי והיסטורי
יליזבטה מיכאילובנה, הנסיכה הגדולה של רוסיה

יליזבטה מיכאילובנה, הנסיכה הגדולה של רוסיה (ברוסית: Елизавета Михайловна; ‏26 במאי 1826 - 28 בינואר 1845) הייתה בתו של מיכאיל פאבלוביץ', הנסיך הגדול של רוסיה ואשתו של אדולף, דוכס נסאו. יליזבטה, שכונתה "לילי", נולדה בקרמלין ב-26 במאי 1826, למיכאיל פאבלוביץ', הנסיך הגדול של רוסיה ולשרלוטה, נסיכת וירטמברג, בתם של פאול, נסיך וירטמברג ושרלוטה, נסיכת סקסוניה-הילדבורגהאוזן, ונקראה על שם דודתה שמתה מוקדם יותר באותו חודש, הקיסרית יליזבטה, אשתו של הקיסר אלכסנדר הראשון וחברה הקרובה של אמה. דרך אביה הייתה אליזבת נכדתו של פאבל הראשון, קיסר רוסיה ואחייניתם של שני הקיסרים הרוסיים אלכסנדר הראשון וניקולאי הראשון. היא גדלה עם אחיה האחרים בארמון מיכאילובסקי בסנקט פטרבורג. על יליזבטה נאמר שהייתה היפה ביותר מבין אחיותיה, וכמו אמה הייתה חיננית בנימוסים ובהשכלה. בסוף 1843, אדולף, דוכס נסאו ביקר בסנקט פטרבורג ופגש את יליזבטה בפעם הראשונה. אמו החורגת של אדולף הייתה פאולינה, נסיכת וירטמברג, דודתה של אליזבת, ולכן היה קשור לרוסים בדרך כלשהי. אדולף ויליזבטה התאהבו, וב-31 בינואר 1844 התחתנו השניים בסנקט פטרבורג. לאחר החתונה, בני הזוג נשארו ברוסיה למשך זמן מה, עד שהם עברו לגרמניה והשתכנו בטירת ביבריך בוויסבאדן. יליזבטה הייתה פופולרית בקרב האנשים. היא ואדולף היו נשואים באושר, והחדשות שהיא כבר בהיריון עם ילדם הראשון הביאו שמחה גדולה לבני הזוג. אחרי שנה בלבד מתה יליזבטה ב-28 בינואר 1845, בעת שילדה בת, שאף היא לא שרדה. מדיה וקבצים בנושא יליזבטה מיכאילובנה, הנסיכה הגדולה של רוסיה בוויקישיתוף
קרוש (כפר)

קרוש (בהונגרית: Karos) הוא כפר קטן במחוז בורשוד-אבאוי-זמפלן שבצפון מזרח הונגריה. בקרוש התגוררו מעט יהודים. אתר האינטרנט הרשמי של קרוש (בהונגרית) מדיה וקבצים בנושא קרוש בוויקישיתוף מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אלכסנדר, נסיך אורנז'

אלכסנדר, נסיך אורנז' (בהולנדית: Alexander van Oranje-Nassau;‏ 25 באוגוסט 1851 – 21 ביוני 1884) היה יורשו של אביו וילם השלישי, מלך הולנד מ-11 ביוני 1879 ועד מותו. במשך תקופה של 116 שנים, מלידתו של אלכסנדר (1851) ועד לידתו של המלך הנוכחי וילם-אלכסנדר (1967), לא נולדו יורשים זכרים בבית המלוכה ההולנדי. אלכסנדר נולד ב-25 באוגוסט 1851 בהאג, לווילם השלישי, מלך הולנד ולסופיה, נסיכת וירטמברג, בתם של וילהלם הראשון, מלך וירטמברג ויקטרינה פבלובנה, הנסיכה הגדולה של רוסיה. בניגוד לאחיו וילם, נסיך אורנז', הוא היה ממושמע, אינטלקטואל וקרא היטב. אמו, המלכה סופי נפטרה בשנת 1877, ולאחר מותו של הנסיך וילם שנתיים לאחר מכן ב-11 ביוני 1879, הוא הפך ליורש לכס המלוכה ההולנדי וקיבל את התואר נסיך אורנז'. אלכסנדר החזיק בתואר יורש העצר עד מותו, בגיל 32, ב-21 ביוני 1884 בהאג מטיפוס הבהרות. אף על פי שמעולם לא התחתן, הוא היה מועמד לשאת את תירה, נסיכת דנמרק, ומריה אנה, נסיכת פורטוגל. הוא נקבר בקמרון הקבורה המלכותי החדש בכנסייה החדשה בדלפט ב-17 ביולי 1884. לאחר מותו, הפכה אחותו למחצה, וילהלמינה, ליורשת כס המלוכה ההולנדי. מותו של אלכסנדר, גרמה כי לאחר מותו של וילם השלישי עברה הדוכסות הגדולה של לוקסמבורג לידי אדולף, דוכס נסאו, כפי שנקבע בהסכם הבית, משום שבת לא יכלה לרשת את התואר זה. הנסיך אלכסנדר היה גרנד-מאסטר של מסדר גרנד אוריינט של הולנד . מדיה וקבצים בנושא אלכסנדר, נסיך אורנז' בוויקישיתוף קמרונות הקבורה המלכותיים. "Genealogy of the Royal Family of the Netherlands". אורכב מהמקור ב-2009-10-28. נבדק ב-2013-05-04.{{cite web}}: תחזוקה - ציטוט: bot: original URL status unknown (link)
קישרוזוואג'

קישרוזוואג' (בהונגרית: Kisrozvágy) הוא כפר במחוז בורשוד-אבאוי-זמפלן שבצפון מזרח הונגריה. בקישרוזוואג' התגוררו מעט יהודים ובמקום קיים בית קברות יהודי. מדיה וקבצים בנושא קישרוזוואג' בוויקישיתוף מפקד האוכלוסין ההונגרי 2018 בית הקברות היהודי מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
צבעוני המדבר

צִבְעוֹנִי הַמִּדְבָּר (שם מדעי: Tulipa systola) הוא מין גאופיט מהסוג צבעוני, הפורח בצבע אדום כהה. חוקרים מסוימים רואים בו תת-מין של צבעוני ההרים, ולא מין עצמאי. צבעוני המדבר בעל פרח דמוי גביע בעל 6 עלי עטיף צבעוניים. הפרח בגודל בינוני בצבע אדום כהה ללא זר בהיר סביב הכתם השחור הנמצא בצבעוני ההרים. הגבעולים של הפרח קצרים. העלים מסולסלים בצבע אפור ירוק. צבעוני המדבר גדל בישראל בנגב הצפוני (יער להב), בהר הנגב, במדבר יהודה, אזור מכתש רמון ובנחל צין העליון. הפריחה בחודשים פברואר עד מרץ. החי והצומח של ארץ ישראל. משרד הביטחון – ההוצאה לאור והחברה להגנת הטבע. 1983. כרך 11 עמוד 204. ISBN 965-05-0078-2 הבריטניקה החדשה לנוער, כתר הוצאה לאור בע"מ, כרך 14 עמוד 126. צבעוני המדבר, באתר NCBI (באנגלית) צבעוני המדבר, באתר האנציקלופדיה של החיים (באנגלית) צבעוני המדבר, באתר צמח השדה צבעוני המדבר, באתר צמחיית ישראל וסביבתה צבעוני המדבר, באתר Tropicos (באנגלית) צבעוני המדבר, באתר GBIF (באנגלית) צבעוני המדבר, באתר The Plant List (באנגלית) צבעוני המדבר, באתר IPNI (באנגלית) הצבעוני תעודת זהות מיני צבעוני באתר רשות הטבע והגנים(הקישור אינו פעיל) מידע על צבעוני המדבר
JPL Cyclecar

JPL Cyclecar היא מכונית קטנה ופתוחה בסגנון "Cyclecar" (אנ'), אשר יוצרה על ידי יצרנית הרכב האמריקאית J.P.L. Cyclecar Company אשר יוצרה בין השנים 1913–1914. "Roadster" - תצורת 2 מושבים, מחיר היחידה בשנת 1913 בארצות הברית עמד על 425 דולר. "Cabriolet" - תצורת 2 מושבים, מחיר היחידה בשנת 1913 בארצות הברית עמד על 650 דולר. מכונית פתוחה. 2 מושבים. מנוע בנזין. מנוע קדמי. חלון קדמי - מתקפל. מערכת היגוי - משמאל. "J.P.L. Cyclecar Company" מוקמה ב-דטרויט, מדינת מישיגן. בנה ועיצב את הדגם המהנדס "J. P. La Vigne". מדיה וקבצים בנושא JPL Cyclecar בוויקישיתוף Beverly Rae Kimes, Henry Austin Clark Jr.: Standard catalog of American Cars. 1805–1942. Digital Edition. 3. Auflage. Krause Publications, Iola 2013, ISBN 978-1-4402-3778-2, S. 793 Georgano, G.N. (1968). The Complete Encyclopedia of Motorcars, 1885 to Present. "JPL Cyclecar" - תמונה autopuzzles.com/forum/2015-44/ubb217-la-vigne-jpl-cyclecar-1914 יצרניות Cyclecar בארצות הברית / ראו JPL - La Vigne american-automobiles.com/Cyclecar-Manufacturers
בנימין כץ

בנימין כץ (בכתיב יידי סובייטי: בעניאמין קאַץ; 1906, הורודניצה, האימפריה הרוסית – 3 ביולי 2002, כ"ג בתמוז תשס"ב, תל אביב) היה משורר יידיש, עורך ומתרגם. בנימין כץ נולד בהורודניצה שליד ז'יטומיר בדרום-מערב האימפריה הרוסית (אוקראינה) במשפחה של קדרים עניים, וזכה לחינוך דתי מקובל. הוא התייתם מאביו אהרון בעודו ילד, וגודל על ידי אחיו הגדולים ממנו, בעזרת אמו. יחד עם לימודיו בתלמוד תורה, למד גם בבית ספר רוסי. בהיותו נער כבן שלוש עשרה, היגרה משפחתו לטורונטו, קנדה, והצטרפה אל משפחת דודו. בנימין כץ החל בכתיבתו, בעברית וביידיש, בעודו נער, לימים נטש את הכתיבה בעברית והתמסר לכתיבה ביידיש בלבד. בשנת 1924, בסוף לימודיו בבית-הספר התיכון בטורונטו, ארגן מועדון של קוראים ודוברי עברית, בשם "דוברי עברית". הוא ערך גם כתב עת עברי לנוער, בשם "המעין". בסיום לימודיו עסק במלאכות שונות, היה סדר בבית דפוס, היה מורה ועיתונאי. בשנת 1933 היגר בנימין כץ לניו יורק, שם התגורר במשך שש-עשרה שנים. בניו יורק הוא הרחיב את פעילותו העיתונאית וכתב לספריית "הרכבת התחתית", "סאבוויי-ביבליאָטעק, 1000 געשיכטעס פאר גרויס און קליין", שהוציאה ספרוני קריאה ביידיש לקוראים צעירים ומבוגרים, לקריאה בעת נסיעתם ברכבת התחתית בניו יורק. בשנת 1949 עלה בנימין כץ לישראל יחד עם רעייתו, משוררת היידיש ברכה קופשטיין. מפעלו הספרותי הידוע ביותר הוא האנתולוגיה המקיפה של שירי ערש ביידיש, "אונטער יאַנקעלעס וויגעלע" (יידיש: "מתחת לעריסתו של יענקלה") שערך עם רעייתו. בספרייה הלאומית בירושלים מצויים כעשרה מספריו, שירי הילדים העממיים-אגדיים שלו, סיפוריו ומערכוניו. בנימין כץ נפטר בתל אביב בשנת 2002, בגיל 96. בעניאמין קאץ, שיכעלעך אין כאלעם (צייכנונגען: נאטע קאזלאווסקי), ניו יורק: ב. כץ, 1940. בנימין קאץ, דער חלום פון ברידער: לידער, ניו יורק: לנדסלייט, 1947. בנימין קאץ, אויף האלב מאסט און העכער העכער, ניו יורק: שלום, 1985. בנימין כץ, כך או אחרת: סיפורים, תל אביב: אל"ף, תשל"ה-1975. בנימין כץ, ילדי הפרחים השחורים: שירים, תל אביב: אל"ף, תשל"ה-1975. בנימין כץ וברכה קופשטיין (עורכים), שירי ערש ליענקלה: אנתולוגיה (תרגם: אוריאל אופק), ניו יורק: שלום, 1983. בנימין כץ (1906-2002), דף שער בספרייה הלאומית
קוגלפנצר

הקוגלפנצר (בגרמנית: Kugelpanzer; בתרגום לעברית: טנק מעוגל, ידוע גם בתור "טנק כדור") הוא רכב משוריין, כנראה מגרמניה הנאצית, שמקורותיו עלומים. עותקו היחיד נמצא במוזיאון הטנקים בקובינקה, מוסקבה, רוסיה. הכלי היה כנראה מיועד לסיור, תצפית ומיגון. מקורותיו של הרכב והסיבה ליצירתו אינם ידועים, כמו כן לא אותרו כל מסמכים אודותיו. הרכב מוצג במוזאון הטנקים כמוצג #37, ומהמחקר אודותיו עולה כי הוא נתפס ב-1945 על ידי הכוחות הסובייטים, כנראה במנצ'וריה לאחר שנשלח ליפן או בשטח הניסויים בקומרסדורף, 25 ק"מ דרומית לברלין, שם נמצא גם המאוס. עובי השריון החיצוני הוא כ-5 מ"מ. הרכב היה מופעל על ידי מנוע צילינדר בעל שתי פעימות. לא נמצאו כל עדויות לשימוש בכלי בקרב. את מטרותיו של הכלי אפשר להסיק ממבנהו בלבד. הכלי מורכב מתא פנימי שכנראה היה מיועד לאדם בודד, ולו שני פתחים - פתח כניסה מאחור, וחרך צר מלפנים. לכלי שלשה גלגלים ממוגנים- שני גלגלים ממונעים גדולי ממדים המקיפים את התא, וגלגל אחורי השימש כנראה לאיזון הכלי. בתוך הכלי היה משדר רדיו. הכלי כנראה יועד לתנועה והתמגנות בשטח קרב של אדם בודד או שניים. לא ניתן לקבוע מן המידע הזמין אם האדם בתוך הטנק יכול היה להשתמש בנשק חם דרך החרך או באמצעות פתח ייעודי. רעיון הרכב הקרבי לאדם בודד הוצג לראשונה במלחמת העולם הראשונה . בצרפת, רכבים אלו נקראו Bouclier roulant (מצרפתית: מגן מתגלגל). כדור משוריין בשם "טנק טמבלוויד" תואר במאמר במגזין " Popular Science " ב-1936. ממציא טקסני הציג את עיצוב הטנקים. הוא היה גבוה בהרבה מן הקוגלפנצר הגרמני - טנק טמבלוויד יכול היה להכיל שלושה אנשים, שלושה מקלעים, ציוד ומנוע. רוברט דייל ארנדט ג'וניור: "מכוניות מוזרות של גרמניה לפני המלחמה והרייך השלישי" (1928-1945) . 2006, פרסום IRP מדיה וקבצים בנושא קוגלפנצר בוויקישיתוף "המגנים המתגלגלים", אתר "שרידי המלחמה" (צרפתית) טנק טומבלוויד, Popular Science, יוני 1936 (אנגלית), באתר web.archive.org, ‏2014-12-23
מאוריץ, נסיך הולנד

מאוריץ, נסיך הולנד (בהולנדית: Maurits van Oranje-Nassau ‏; 15 בספטמבר 1843 - 4 ביוני 1850) היה בנו השני של וילם השלישי, מלך הולנד אשר מת בילדותו. מאוריץ נולד ב-15 בספטמבר 1843 בהאג, לווילם השלישי, מלך הולנד ולסופיה, נסיכת וירטמברג, בתם של וילהלם הראשון, מלך וירטמברג ויקטרינה פבלובנה, הנסיכה הגדולה של רוסיה. כאשר מאוריץ סבל מדלקת קרום המוח, המלכה סופי רצתה להתייעץ עם רופא אחר ולקבל חוות דעת שנייה, אבל המלך וילם השלישי סירב והילד מת ב-4 ביוני 1850. היחסים המתוחים ביניהם התמוטטו כמעט לחלוטין, כשסופי האשימה את וילם במותו של מאוריץ. עם זאת, לבני הזוג היה עוד בן אחד, הנסיך אלכסנדר, שנולד שנה לאחר מותו של מאוריץ. מדיה וקבצים בנושא מאוריץ, נסיך הולנד בוויקישיתוף
מפל הקרח סירקל

מפל הקרח סירקל (באנגלית: Circle Icefall) הוא מפל קרח, בסמוך לרכס טנטאקל שבאנטארקטיקה. גובהו של מפל הקרח 45 מטרים, ואורכו 28 קילומטרים. המפל מקיף בקשת את כל רוחבו של קרחון דרווין. שמו של מפל הקרח ניתן לו על ידי משלחת החקר של קרחון דרווין, אשר הייתה חלק מהמשלחת הטראנס-אנטארקטית של חבר העמים הבריטי, שחקרה את אנטארקטיקה בין השנים 1958–1956. המפל נקרא בשם זה, בשל צורתו, הדומה לצורת המעגל של המושבים בבתי אופרה. • Jane G. Ferrigno, Kevin M. Foley, Charles Swithinbank, and Richard S. Williams, Jr, Coastal-Change and Glaciological Map of the Ross Island Area, Antarctica: 1962–2005, הסקר הגאולוגי של ארצות הברית מפל הקרח סירקל באתר הסקר הגאולוגי של ארצות הברית מפל הקרח סירקל באתר הגאזט האנטארקטי של ממשלת ניו זילנד מפל הקרח סירקל באתר הגאזט האנטארקטי של ממשלת אוסטרליה מפל הקרח סירקל באתר הגאזט האנטארקטי המשווה SCAR מידע גאוגרפי והיסטורי
מאקי צוקדה

מאקי צוקדה (ביפנית: 塚田真希; באנגלית: Maki Tsukada;‏ נולדה ב-5 בינואר 1982) היא ג'ודוקא עבר יפנית אשר התחרתה בקטגוריית המשקל הכבד (מעל 78 ק"ג), האלופה האולימפית מאתונה 2004. צוקדה התחרתה פעמיים במשחקים האולימפיים בשנים 2004 ו-2008. באתונה 2004 היא זכתה במדליית הזהב. היא התחילה בשלב שמינית הגמר וניצחה באיפון את ג'סיקה מלון האוסטרלית, ברבע הגמר היא ניצחה שוב באיפון את מרינה פרוקופייבה האוקראינית ובחצי הגמר ניצחה בניקוד ווזארי את תאה דונגזאשווילי הרוסייה. בגמר היא התמודדה מול דיימה בלטראן הקובנית וכדקה מפתיחת הקרב קיבלה הקובנית ניקוד ווזארי לאחר שהצליחה בעזרת תרגיל אוסוטו-גרי להטיל את צוקדה. לאחר שהטילה אותה ניסתה הקובנית להמשיך לריתוק אך צוקדה ניצלה זאת להתחמק ולבצע ריתוק מצדה שהצליח והעניק לה איפון וניצחון. בבייג'ינג 2008 צוקדה זכתה במדליית הכסף כאשר הגיעה לגמר לאחר שניצחה באיפון את שלושת קרבותיה הראשונים. בגמר היא התמודדה מול טונג וון הסינית ולאחר שהובילה בווזארי לאורך רוב הקרב, הפסידה צוקדה באיפון 17 שניות לסיום לאחר תרגיל מוצלח של הסינית. צוקדה מחזיקה בשש מדליות מאליפויות העולם, מדליית זהב (2007), שתי מדליות כסף (2003 ו-2007) ושלוש מדליות ארד (2005, 2009 ו-2010). במשחקי אסיה היא זכתה במדליית כסף (2002) ובאוניברסיאדה היא זכתה במדליית כסף (2001). במהלך הקריירה צוקדה זכתה במדליות רבות בתחרויות מהסבב העולמי וביניהן מדליות זהב מטורנירי טוקיו ופריז היוקרתיים. מאקי צוקדה, באתר olympedia.org מאקי צוקדה, באתר איגוד הג'ודו העולמי מאקי צוקדה, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.